Preĝejo de Hvalsey

Preĝejo de Hvalsey (dane: Hvalseyjarfjord kirke kaj Hvalsø Kirke) estas kirkruino apud Kujalleq, Gronlando. Temas pri ununura mezepoka ruino je Gronlando kaj implicite de Ameriko. Setliĝo komenciĝis ĉ. 1000 fare de Þórkell Farserkr, nefo de Eriko la ruĝa. La hodiaŭ konserviĝinta ŝtonaro datas post 1300: certas tamen ke ĝi havis antaŭulan konstruaĵon. Temis pri unu el ĉ. 12 preĝejoj de la eostgronlanda setlejo Eystribyggð. Nur ĉe ĉi konstruaĵo dedukteblas la tegmenta alteco (ĉ. 6 metroj) kaj la pozicio de la fenestro. Kun ĝia rektangula horizontala projekciaĵo temas pri eja tipo kiu ankoraŭ je kvin aliaj lokoj postspureblas. Tia konstrumaniero estis la lasta fazo de kirkkonstruado en Gronlando datante jam post 1300. Arthistoriistoj komparas ĝin kun similaĵo je la norveguja Eidfjord, kun stariĝo en la 1309-a jaro. La ruino je Hvalsey mezuras 16 m², la muroj el neprilaboritaj kampŝtonoj havas dikecon de ĉ. 1,5 metroj. Ĝi havas ses fenestrojn, unu ĉe la uesta enirejo kaj romanikan rondarkfenestron ĉe la eosta vando. La niĉoj etendiĝas funele al la interno: tiaĵoj konatas ne sur Islando sed ja en Britio. Iam ĝi havis blankan pucon. La tegmento estis el ligno, kovrita per herbblokoj. Ŝajne la episkopoj de Garðar venigis konstruistojn eĉ el Norvegujo por krei ĝin. Kaj la kirkon kaj la tombejon ĉirkaŭis muraro. Inter la lastaj okazitaĵoj surlokaj menciindas geedziĝa ceremonio de 1408. Literatur Jess Angus McCullough: "Death in a Dread Place: Belief, Practice, and Marginality in Norse Greenland, ca. 985–1450" - School of Archaeology and Ancient History, Leicester 2016 Eksteraj ligiloj Notoj